Liderul tibetan în exil are tot mai multe probleme pe cap! Potrivit presei chineze, Dalai Lama ar deţine nici mai mult, nici mai puţin de 6 case, despre care spune că le-ar fi achiziţionat cu bani câştigaţi din meditaţie.

„Le-am văzut cu ochii mei, are şase căsoaie prin munţii Himalaya, cu pagode şi fântâni arteziene. Spune că a meditat şi a strâns bani, dar alţi călugări budişti cum de n-au pus nimic deoparte? Unii dintre ei au atins deja nirvana, dar nu-i vezi rugându-se în şase stupe”, spune Falang Bong, contestatar al lui Dalai Lama.

Dalai Lama nu a putut fi contactat, aflându-se în concediu în planul astral, au precizat parapsihologii invitaţi la postul chinez de televiziune Antena Shui.

